K V A N N

Kurs i frøberedskap
2026-05-07 18:00 - 20:00 (Europe/Oslo) | Østre Toten Folkebibliotek, Rådhusgata 20, Lena, 2850
Velkommen til kurs i frøberedskap med Andrew McMillion fra KVANN (Kunnskap om og vern av nytteplanter i Norge)

Riktig plante på riktig sted er en forutsetning for å lykkes med god avling. Arbeidet med dette har Andrew McMillion tatt et skritt videre og jobber iherdig med avling av egne frø fra lokalt tilpassede sorter på Hurdal Gjestegård (tidligere prestegård og en av gårdene i Shubelers hager). McMillion er lidenskapelig opptatt av samspillet i naturen og økologisk dyrking på en bærekraftig måte. Her kan vi lære masse om kortreist dyrking og veien til å bli en del av et nettverk som tar vare på et stor mangfold av lokalt tilpasset frø.

Kurset om frøberedskap:
Kurset gir deg nok kunnskap til å etablere ditt eget frøberedskaps lager av lokalt tilpasset frø. Målet med kurset er å sikre at du får nok kunnskap til å avle fram sortsekte frø av kultiverte sorter, åpenpollinerte planter, og også av stauder og urter!

Del 1: Inspirasjon om bærekraftig dyrkings systemer og visjonen for et nordisk matsystem som er regenerativt og bryter ned barrieren mellom mennesker og natur. Det inkluderer også litt historikk om bruksgenbanker (Community Seed Banks), KVANN og Schubelers hager.

Del 2: Her går vi dypere inn i basis kunnskap om seleksjon, klassifisering, pollinering og det som trengs av kunnskap for å ta vare på frø. Målet er å bli en frø vokter (seed steward) som holder nordiske kultivarer sortsekte og genetisk robust. Vi trenger mage flere frø voktere og håper at du også blir med på dette viktig arbeid som starter med denne basis kunnskap.
Andrew tar også med seg frø så kan du selv prøve deg på kortreist dyrking i egen hage.

Litt om foredragsholder:
Andrew McMillion har egentlig sin bakgrunn fra IT bransjen, men har “konvertert” til den “grønne” siden og blitt småbruker i Hurdal, etter å ha drevet Rolstad Gård i Fenstad og Brauterhagen i Nes gjennom en årrekke. Han er plantefaglig koordinator og tidligere styremedlem i KVANN og kaller seg selv for en ekte frøfanatiker. Andrew holder kurs i frø-reproduksjon, jordhelse, dyrking av grønnsaker under ekstreme forhold, drivhusdesign/bruk og økologi. Han forvalter frø fra over 100 forskjellige sorter planter. Filosofien som ligger til grunn er at frø bør tilpasses lokale forhold og ikke komme fra store selskaper i utlandet. Andrew tar vare på sorter som han mener er spesielt egnet for dyrking i området her hvor vi bor.

I Desember fikk McMillion fikk Plantearven Prisen for “bevaring, bruk og formidling om plantegenetisk mangfold i Norge”. https://nibio.no/…/plantearven-prisen-til-andrew…
Billettpris: Gratis for medlemmer av Toten Hagelag. 100 kroner for ikke-medlemmerDet blir loddsalg.Og vi spanderer kaffe og kake.
Det er også mulig å melde seg inn i Østre Toten hagelag

Bilde er fra filmen FRø av Make Impact Films https://makeimpactfilms.com/
